Cara Menulis Karangan Berpandu dan Umum ( Fakta)

 ( BAHASA MELAYU SPM)

Nama:.........................................                                                          Tarikh:............

TEKNIK PENULISAN KARANGAN BERPANDU DAN KARANGAN UMUM

ANTARA CIRI-CIRI KELEMAHAN KARANGAN PELAJAR

|  |  |
| --- | --- |
| A   PengenalanØ Takrif definisi tidak tepatØ Tidak menarik, tidak memperlihat kematangan berfikir Ø Tidak lengkap dan terlalu pendek Ø Tidak menjurus kepada kehendak soalan dan isiØ Ayat meleret-leret dan tidak releven | B        IsiØ  Isi kurang dan tidak mencukupiØ  Isi tidak menepati tajuk. Isi bercampur-aduk dengan isi konkrit dan bukan konkritØ  Isi tidak disusuli contoh dan huraianØ  Isi berulang-ulang (sama)Ø  Fakta yang diberi kurang tepat atau salah.Ø  Isi kurang logik, tidak matang, tidak jelas dan sempit pengetahuan (Sikap kurang membaca)Ø  Isi terpesong |
| C)   PemerenggananØ  Tidak sesuai dan kadang-kadang isi bercampur aduk dalam satu perenggan atau perenggan yang dibuat tidak mengandungi isi baru.Ø  Bercampur-aduk, tidak seimbang, tidak teratur dan tidak kemas.Ø  Perenggan yang dibuat ada yang terlalu panjang, adayang terlalu pendek. | D)     BahasaØ  Bahasa lemah, tidak lancar Ø  Berbelit-belit, sukar difahamiØ  Ejaan dan tatabahasa banyak kesalahanØ  Struktur ayat terhad, kosa kata tidak tepatØ  Jumlah bilangan perkataan sangat kurang, tidak memenuhi syarat |
| E)     FormatØ Tidak menepati atau tidak mengetahui langsung formatyang dikehendakiØ Tidak dapat membezakan kehendak karangan sama adakarangan berformat atau tidak berformat | F)    TulisanØ Tidak jelas, sukar dibaca dan difahamiØ Mengelirukan, comot, terdapat banyak kesalahan ejaanØ Terlalu kecil tulisan dan tidak kemas |

Justeru, perbaiki ciri-ciri kelemahan di atas semasa mengarang.

**PERBEZAAN KARANGAN UMUM DAN BERPANDU**

***Karangan berpandu                                          Karangan Umum***

    Bilangan Perenggan Isi                                     Bilangan Perenggan Isi

             4 isi                                                          5 isi

    Bilangan Muka Surat                                        Bilangan Muka Surat

             2 ms                                                  2 1/2 @ 3 ms

    Bilangan Perenggan                                        Bilangan Perenggan

      6 perenggan                                               7 perenggan

**Jenis pengenalan.**

Secara umumnya, pelajar boleh memilih cara menulis pengenalan sama ada secara umum atau memilih beberapa lagi jenis pengenalan yang lain.

**Jenis-jenis pengenalan:-**

1. Pengenalan jenis umum.                           2. Pengenalan jenis definisi.

3. Pengenalan jenis pendapat pemimpin.       4. Pengenalan jenis suasana.

5. Pengenalan jenis persoalan.                      6. Pengenalan jenis sejarah.

7. Pengenalan jenis berita.                            8. Pengenalan jenis peribahasa.

9. Pengenalan jenis dialog.                           10.Pengenalan jenis puisi.

11.Pengenalan jenis lagu.

**1.   Pengenalan  jenis umum.**

        Penulisan pengenalan jenis umum memerlukan pelajar menulis dua jenis ayat iaitu

       a)  ayat rangsangan

 b)  ayat arahan.

      Ayat rangsangan  ialah ayat yang berfungsi untuk merangsang pembaca untuk membaca karangan tersebut seterusnya dan meninggalkan kesan yang bermakna kepada pembaca atau pemeriksa. Justeru, dalam penulisan perenggan pengenalan jenis umum ini pelajar perlu mampu menulis ayat-ayat yang menarik, merujuk kepada tema berdasarkan soalan karangan dan isu yang dikaitkan seelok-eloknya berkaitan isu semasa yang hendak dikaitkan secara umum. Sebaliknya, jika ayat yang dibina tidak merangsang minat pembaca, situasi ini akan menyebabkan pengenalan anda biasa sahaja dan tidak ada ciri keistimewaan untuk memikat pembaca.

     Ayat arahan pula bermaksud ayat yang menjawab kata kunci soalan karangan yang ditugaskan. Melalui ayat arahan ini pembaca atau pemeriksa sudah tahu isi yang ingin anda tulis atau garap dalam penulisan seterusnya. Kebiasaannya ayat arahan ditulis pada bahagian akhir perenggan pengenalan.

**Contoh soalan:**

*Kerajaan telah berusaha untuk membanteras gejala rasuah, namun amalan yang berakar umbi dalam kalangan masyarakat ini masih wujud. Pada pendapat anda, mengapakah masalah rasuah perlu dibendung?*

Kebelakangan ini, kes rasuah semakin bertambah dan nampaknya sukar dibanteras kerana melibatkan pegawai kerajaan dan swasta, ahli politik, dan orang awam. (AR1) Keadaan ini membimbangkan kita kerana jika dibiarkan, sudah tentu perkara ini akan menjadi seperti *api di dalam sekam*. (AR2) Fenomena ini sekali gus akan melahirkan masyarakat yang tiada integriti, dan boleh merosakkan masyarakat dan ekonomi negara.(AR3) Oleh itu, semua pihak harus berusaha untuk membanteras gejala rasuah kerana rasuah mendatangkan pelbagai masalah kepada masyarakat, ekonomi, dan maruah negara. ( AA)

Contoh soalan 2.

*Di negara kita, kemalangan jalan raya dikatakan berlaku hampir setiap hari. Pada pendapat anda, apakah langkah-langkah yang perlu diambil untuk mengatasi kes kemalangan jalan raya*.

Hampir setiap hari media masa sama ada media elektronik mahupun media cetak menyiarkan berita tentang kemalangan jalan raya. ( AR1) Pada musim-musim perayaan terutamanya, banyak pengguna jalan raya kehilangan nyawa atau mengalami kecacatan anggota akibat terlibat dalam kemalangan. (AR2)  Dari segi stastik pula, kadar kemalangan jalan raya di negara kita kadar kemalangan yang tertinggi di dunia. (AR3) Oleh itu, pihak berkuasa seperti Polis dan Jabatan Pengangkutan Jalan perlu mengambil langkah drastik dan berkesan untuk mengatasi masalah ini. (AA)

Dalam jawapan contoh pengenalan di atas ( AR1 ) ialah ayat rangsangan 1, (AR2) ayat rangsangan 2, (AR3) ayat rangsangan 3, dan (AA) ayat arahan.

2. Pengenalan jenis definisi.

Isu penderaan kanak-kanak masih lagi berlaku walaupun negara kita sudah mencapai kemajuan yang pesat. Bincangkan punca-punca yang menyebabkan kes

    ini sentiasa berlaku dan berulang.

“Dera” bermaksud pukulan dengan rotan, tali pinggang, atau alat-alat lain sebagai hukuman. “Mendera” bermaksud memukul dengan menggunakan alat-alat yang dinyatakan tadi. “Penderaan” pula bermaksud melakukan perbuatan mendera. Sebenarnya penderaan terbahagi kepada dua jenis iaitu penderaan berbentuk fizikal dan penderaan berbentuk mental. Berdasarkan kajian, banyak  punca yang boleh menyebabkan insiden ini berlaku terutamanya kepada kanak-kanak.

3. Pengenalan jenis pendapat pemimpin.

 Kepentingan bahasa Inggeris kepada rakyat dan negara. Bincangkan.

Tun Dr. Mahathir pernah menyatakan bahawa kita tidak akan mencapai kemajuan yang cepat jika kita tidak menumpukan perhatian dalam penguasaan bahasa Inggeris. Beliau mengatakan bahawa kebanyakan ilmu yang terdapat dalam dunia ini terungkap dalam bahasa Inggeris. Oleh itu, kita mestilah memberikan penekanan terhadap penggunaan bahasa Inggeris dalam sistem pendidikan kita. Menurut beliau bahasa Inggeris banyak kepentingan atau kebaikannya, sama ada kepada rakyat mahupun negara.

4. Pengenalan jenis suasana atau situasi.

Jiran anda telah ditimpa kemalangan ngeri kerana rumah tertimbus oleh runtuhan batu. Gambarkan keadaan dan suasana pada masa itu.

Apabila saya sampai di tempat kejadian itu, saya terdengar jeritan manusia dari celah-celah rekahan batu. Selain itu, tangisan bayi dan kanak-kanak jelas kedengaran dari sebuah bilik yang berdekatan dengan runtuhan batu tersebut. Pada ketika itu, pasukan penyelamat masih belum tiba lagi. Saya menjadi panik kerana buntu untuk melakukan sesuatu tindakan bagi  menyelamatkan mangsa. Tambahan pula, tiada alat yang boleh saya gunakan untuk membantu saya menyelamatkan mereka. Namun begitu, saya menggagahkan semangat dan mencuba untuk melakukan sesuatu supaya mangsa yang berada di bawah runtuhan batu itu dapat diselamatkan.

5. Pengenalan jenis persoalan.

Akhir-akhir ini, kejadian kemalangan di jalan raya berlaku hampir setiap hari. Pada pendapat anda, apakah faktor-faktor yang menyebabkan kemalangan ini berlaku?

Tahukah anda bahawa hampir setiap hari ada sahaja kemalangan di jalan raya yang dilaporkan di media massa? Siapakah yang patut disalahkan, penggunaan jalan raya atau pihak kerajaan? Persoalannya, apakah faktor-faktor yang menyebabkan kemalangan ini berlaku?

6. Pengenalan jenis sejarah.

Bincangkan punca-punca yang menyebabkan mutu sukan bola sepak di negara kita merosot.

Pada tahun 1972, pasukan bola sepak negara kita telah berjaya melayakkan diri dalam pertandingan bola sepak Sukan Olimpik di Munich, Jerman. Kejayaan ini diulang pada tahun 1980 apabila pasukan kita layak menyertai Sukan Olimpik di Moscow, Rusia. Pada akhir tahun 1970-an dan awal tahun 1980-an pula, keupayaan pasukan bola sepak negara kira setanding dengan keupayaan pasukan bola sepak Korea Selatan. Namun demikian, apakah punca-punca yang menyebabkan mutu sukan bola sepak negara kita sekarang ini begitu jauh merosot atau ketinggalan berbanding dengan negara-negara lain?

7.  Pengenalan jenis berita .

Sistem pengangkutan di negara ini telah mengalami perubahan yang amat ketara. Berbanding dengan dua puluh tahun yang lalu, kini pelbagai jenis sistem pengangkutan moden telah disediakan bagi kemudahan para pengguna.
Berikan pendapat anda tentang sistem pengangkutan moden di negara ini.

‘Kerajaan galak mohon permit teksi eksekutif’. Demikian tajuk berita yang terpapar di muka 11 akhbar Mingguan Malaysia bertarikh 17 Jun 2007 yang lalu. Kenyataan tersebut dikeluarkan oleh Datuk Seri Mohamed Khaled Nordin, Menteri Pembangunan Usahawan dan Koperasi selepas beliau merasmikan Mesyuarat Agung Tahunan Koperasi Berjasa Negeri Sembilan Berhad kali ke-9 di Seremban. Teksi eksekutif merupakan sistem pengangkutan awam yang menggunakan teksi yang lebih besar dan selesa, tetapi tambangnya lebih tinggi berbanding dengan teksi bajet. Penggunaan teksi eksekutif dicadangkan apabila usia kenderaan sedia ada mencapai tempoh tujuh tahun. Selain teksi eksekutif, terdapat beberapa jenis sistem pengangkutan moden di negara ini, termasuklah monorel, keretapi LRT dan lain-lain lagi.

8.  Pengenalan jenis peribahasa.

Peribahasa ”jiran sepakat membawa berkat” sangat tepat digunakan sebelum ini oleh masyarakat di kawasan luar bandar dalam tradisi bermasyarakat. Bagi mereka yang tinggal di kawasan bandar pula, budaya ini semakin pupus sekiranya tiada usaha untuk terus memupuknya.

Huraikan pendapat anda tentang usaha-usaha memupuk semangat kejiranan dalam
kalangan masyarakat.

‘Jiran sepakat membawa berkat’. Ungkapan indah ini mengandungi maksud yang amat mendalam. Hidup bermasyarakat pada era globalisasi ini sering meletakkan konsep kejiranan bukan di sisi paling utama. Senario ini menyebabkan kedapatan jiran yang tidak mengetahui bahawa tetangga mereka sedang mengalami masalah, malah musibah sekalipun. Ada antara mereka yang kehairanan serta terkejut apabila dimaklumkan bahawa jiran sebelah rumah sudah berulat setelah menjadi mangsa pembunuhan oleh penjenayah. Seandainya hidup sesama jiran mengamalkan konsep pemuafakan, sudah barang pasti pelbagai faedah diperoleh. Hal ini tentu mengetepikan  maksud peribahasa yang terungkap di awal perenggan ini.

9.   Pengenalan jenis dialog.

      Ceritakan sebuah karangan yang berkait dengan peribahasa air yang dicincang
 tidak akan putus.

*“Kataku pergi! Pergi!!” pekik Kassim.*

*“Pergi kataku!” kataku lagi.*

*“Mengapa mesti aku pergi?” balas Aminah, isteri Kassim sambil menangis teresak-esak menahan kesakitan.*

*“Bukankah ini rumahku juga?” tambahnya lagi. Mata kirinya yang lebam kerana dipukul sebelum ini sudah tidak boleh dibuka lagi.*

10.  Pengenalan jenis puisi.

Anda telah dipilih mewakili kelas dalam pertandingan menulis esei sempena
Minggu Keusahawanan yang dianjurkan oleh Persatuan Ekonomi sekolah anda. Tajuk esei yang ditetapkan ialah “Faedah Berjimat Cermat”.
Tulis esei anda itu selengkapnya.

Tikar pucuk tikar mengkuang,
Alas nikah raja Melayu;
Ikan busuk jangan dibuang,
Buat perencah si daun kayu.

Pantun warisan di atas mengingatkan kita supaya tidak membuang ikan yang sudah busuk. Sebaliknya, suri rumah yang kreatif seharusnya memanfaatkan ikan busuk itu untuk dijadikan hidangan yang istimewa. Dengan sentuhan yang bijak, ditambah pula dengan pelbagai ramuan termasuk ulam-ulaman, ikan busuk itu akan menjadi makanan yang enak untuk dinikmati. Demikian, maksud secara literal pantun empat kerat di atas. Secara tersiratnya, pantun tersebut mengingatkan kita agar sentiasa berjimat-cermat dalam kehidupan amnya, dan perbelanjaan seharian khususnya. Tambahan pula, agama Islam sendiri melarang umatnya bersikap boros lantaran pemboros ialah sahabat syaitan.

11.  Pengenalan jenis lagu.

Pelbagai langkah telah diambil oleh pihak kerajaan untuk memajukan sektor pertanian di samping meningkatkan taraf hidup golongan petani.
Tulis sebuah rencana tentang sumbangan sektor pertanian terhadap ekonomi negara untuk dimuatkan dalam akhbar tempatan.

Burung yang berkicau
Air mengalir tenang
Sejuk mata memandang
Damai mempesonakan
Padi melambai-lambai
Gadis di tepi bendang
Walau panas membahang
Tetap manis tersenyum riang

Lagu ’Desa Tercinta’ dendangan Nora yang dikategorikan dalam genre muzik irama Malaysia ini sangat popular sekitar tahun 2000 yang lalu. Ilustrasi di dalam lagu tersebut menunjukkan betapa harmoni hubungan antara alam dengan insan. Lebih jauh lagi, lagu itu berusaha memberikan gambaran tentang keindahan sebuah kampung tradisional di negara kita. Kampung tersebut masih mengekalkan sektor pertanian, khususnya penanaman padi sebagai sumber utama pendapatan penduduknya. Walau bagaimanapun, gambaran seumpama itu hanya indah dan terdapat di beberapa perkampungan di negara kita, sedangkan desa yang lainnya sudah dicalar oleh projek pembangunan yang menggila. Di sisi yang lain, sektor pertanian sesungguhnya masih amat diperlukan untuk terus membangunkan negara. Lantaran itu, apakah langkah-langkah proaktif yang wajar dilaksanakan bagi memajukan sektor pertanian di negara ini?

Apabila kita baca, dan teliti pengenalan di atas, setiap pengenalan berkenaan ada

kekuatan dan memberi impak yang besar kepada pembaca.

**PASTIKAN ANDA BIJAK MEMILIH PENGENALAN SESUAI SEMASA MENGARANG**

**KERANA TINDAKAN ANDA TERSEBUT MEMBERI KESAN KEPADA MARKAH**

B. Cara membina perenggan isi.

Selepas pendahuluan, pelajar-pelajar perlu menulis perenggan isi pula. Biasanya, isi yang pertama terletak pada perenggan yang kedua, isi yang kedua terletak pada perenggan yang ketiga, dan seterusnya. Dari segi isi, pelajar-pelajar dikehendaki menulis satu isi untuk satu perenggan sahaja. Walau bagaimanapun, pelajar-pelajar boleh mengemukakan isi-isi sampingan untuk memperkuat hujah atau huraian.

Secara keseluruhan, perenggan isi hendaklah sekurang-kurangnya mengandungi empat ayat dalam setiap perenggan seperti yang dinyatakan di bawah ini:

(a)            Ayat judul;

(b)            Ayat Huraian;

(c)             Ayat Bukti/Contoh; dan

(d)        Ayat penegas.

   Contoh Perenggan Deduktif

(1) Satu daripada punca mutu sukan bola sepak negara kita merosot ialah disiplin pemain negara kita tidak mencapai tahap yang tinggi. (2) Sudah banyak kali disiplin pemain bola sepak negara dipertikaikan ketika menyertai pertandingan di peringkat kebangsaan atau luar negara. (3) Sebagai contohnya, ada kalangan pemain negara yang tidak mengikuti jadual latihan yang ditetapkan oleh jurulatih dan paling memeranjatkan ada segelintir pemain yang terlibat dengan rasuah dengan mencatur keputusan perlawanan. (4) Justeru, persatuan bola sepak negari dan kebangsaan perlu mengambil berat masalah ini agar tidak memalukan mutu sukan bola sepak negara. *Bak kata pepatah, jangan sampai nasi menjadi bubur* (5 )

\*\* Bentuk penulisan isi seperti ini selalu ditulis oleh pelajar semasa mengarang.

Ayat (1) Ayat judul,  ayat ( 2 ) ayat huraian, ayat (3) ayat contoh,  ayat (4 ) ayat penegas dan ayat ( 5 ) frasa menarik/ peribahasa.

B. Cara membina perenggan penutup.

Pada peringkat ini, pelajar-pelajar dikehendaki membuat kesimpulan atau menyimpulkan isi-isi penting yang telah dibicarakan. Pelajar juga dikehendaki menyatakan pendirian tentang tajuk yang dikemukakan. Kesimpulan yang ditulis itu hendaklah bersifat lebih umum dan padat. Dari segi kepanjangan, perenggan yang dibina seimbang dengan perenggan isi dan pendahuluan. Tegasnya, ayat dalam perenggan penutup ini terdiri daripada kesimpulan, ayat yang berupa cadangan, harapan, dan sebagainya.

Umumnya, fungsi kaedah penulisan penutup sesebuah karangan sama dengan fungsi kaedah pengenalan dan kaedah binaan perenggan isi iaitu untuk memastikan kepanjangan setiap perenggan anda seimbang untuk menunjukkak kepada pembaca dan pemeriksa bahawa anda seorang pelajar yang mahir menghasilkan karangan yang menarik dan bermutu. Tegasnya, kaedah binaan pengenalan, kaedah binaan perenggan isi dan kaedah binaan perenggan penutup bertujuan untuk anda mampu menghasilkan karangan peringkat cemerlang semasa menghasilkan karangan.

Contoh karangan penutup menggunakan binaan ayat:-

Kata penyimpul  + ayat cadangan + ayat cadangan + ayat cadangan + ayat harapan

      (1) Sebagai kesimpulannya, kes kemalangan jalan raya yang begitu tinggi di negara kita, terutamanya pada musim perayaan hendaklah diatasi. (2) Dalam hal ini, pihak berkuasa mestilah bertindak tegas terhadap semua pengguna jalan raya yang melanggar peraturan dengan menguatkuasakan undang-undang yang sedia ada. (3)  Kempen-kempen yang dijalankan mestilah melibatkan semua pihak agar kesannya menyeluruh. (4) Pihak berkuasa pula janganlah memilih bulu ketika menguatkuasakan undang-undang. Semua pengguna jalan raya pula hendaklah ingat bahawa keselamatan di jalan raya ialah tanggungjawab bersama.

     (1)Kata  penyimpul, ayat (2) ayat cadangan, ayat (3) ayat cadangan dan ayat (4) ayat

        harapan.

 Berdasarkan soalan di bawah cuba, lengkapkan karangan berpandu di bawah.

 Soalan karangan berpandu:

 Kebaikan Membeli Barangan Buatan Malaysia

Pernggan Pengenalan:-

|  |  |
| --- | --- |
| -Kriteria | Contoh Ayat |
| Lagu Negaraku | Negaraku,Tanah tumpahnya darahku, Rakyat hidup bersatu dan maju, ......... |
| Ayat Rangsangan 1 | Bait-bait lagu lagu kebangsaan Negaraku di atas menyemai bibit  semangat cinta akan negara dalam kalangan warga Malaysia.  |
| Ayat Rangsangan 2 | Sebagai rakyat  yang sayang akan negara , kita perlu memberi keutamaan kepada negara baik dari segi  ekonomi, politik dan perpaduan negara.  |
| Ayat Rangsangan 3 | Justeru, antara kewajiban kita sebagai warga negara Malaysia adalah untuk membeli barangan buatan tempatan. |
| Ayat Penegas | Terdapat beberapa kebaikan .................................................................. |

Perenggan Isi:-

Pembinaan perenggan Isi ( Pertama)

|  |  |
| --- | --- |
| Kriteria | Contoh Ayat |
| Ayat Judul | Antara kebaikan membeli barangan buatan Malaysia  adalah untuk  menjimatkan perbelanjaan isi rumah sesebuah keluarga |
| Ayat Huraian 1 | Hal ini kerana ...........................Malaysia lebih murah berbanding barangan yang ........................................... |
| Ayat Huraian 2 | Barangan import lebih ................kerana kebiasaannya barangan berkenaan dikenakan cukai oleh kerajaan berbanding barangan yang dikeluarkan.......................  |
| Ayat Huraian 3 | Tambahan pula, barangan buatan Malaysia tidak ada bezanya dengan barangan luar negara malah lebih .....................dan .....................oleh masyarakat.  |
| Ayat Contoh | Contohnya  kereta buatan Malaysia seperti ...........................................dan ...............memang sudah diterima pakai kebanyakan negara luar termasuk negara maju seperti Britain.  |
| Frasa menarik | Kita haruslah menyahut seruan kerajaan dengan slogan “*Cintailah Barangan Buatan Malaysia”*. Alah membeli menang memakai.  |
| Ayat Penegas | Tegasnya, kita harus membeli barangan buatan Malaysia kerana tindakan membeli barangan buatan negara  dapat menjimatkan perbelanjaan keluarga.  |

Pembinaan perenggan Isi ( Kedua )

|  |  |
| --- | --- |
| Kriteria | Contoh Ayat |
| Ayat Judul | Selain itu, membeli barangan buatan Malaysia dapat meningkatkan imej negara di ..............................  |
| Ayat Huraian 1 | Siapa lagi yang perlu memberi kepercayaan kepada barangan ................................sendiri  jika tidak kita sebagai warga Malaysia?  |
| Ayat Huraian 2 | Sekaligus, masyarakat luar akan memandang tinggi masyarakat negara kita yang bangga menggunakan barangan jenama ................................ |
| Ayat Huraian 3 | Syarikat yang menyediakan perkhidmatan pengangkutan di Malaysia  perlu menggunakan  kereta buatan ...................... sebagai usaha untuk mempromosi kereta berkenaan.  |
| Ayat Huraian 4 | Paling membanggakan, ada pelancong yang .............................apabila memandu atau menaiki kereta sewa buatan Malaysia.  |
| Ayat Contoh | Antara contoh syarikat penyewa kereta terkenal di Malaysia seperti Syarikat Kereta Sewa Hawk, Syarikat Kereta Sewa Taman Maluri, Selangor, Syarikat  Kereta Sri Perak di Perak dan sebagainya.  |
| Frasa Menarik | Sepatutnya, slogan ............................perlu diimplementasikan dalam penggunaan barangan buatan tempatan.  |
| Ayat Penegas | Jelasnya di sini, .................................................................................................................................................................................................. |

Pembinaan perenggan Isi ( Ketiga )

|  |  |
| --- | --- |
| Kriteria | Contoh Ayat |
| Ayat Judul | Budaya membeli barangan buatan tempatan juga dapat menyemai semangat patriotisme dalam kalangan masyarakat.  |
| Ayat Huraian 1 | Sebagaimana yang kita sedia maklum, industri pembuatan barangan Malaysia telah berjaya menghasilkan barangan berkualiti seperti .................................................................................................................. |
| Ayat Huraian 2 | Malahan, barangan ini bukan sahaja dipasarkan di pasaran tempatan , negara jiran malah dieksport ke negara maju.  |
| Ayat Huraian 3 | Justeru, sebagai seorang warganegara Malaysia, kita sepatutnya bangga menggunakan barangan buatan sendiri kerana secara tidak langsung tindakan ini dapat meningkatkan *imej negara di ...........................*  |
| Ayat Contoh | Antara barangan yang boleh kita utamakan , selain membeli kenderaan adalah dengan membeli telefon bimbit keluaran negara seperti CSL. |
| Frasa Menarik | Justeru kita perlu mengelakkan daripada bersikap *seperti kera di hutan disusukan, anak di ..........................................*  |
| Ayat Penegas | Tegasnya, .................................................................................................................... |

Pembinaan perenggan Isi ( Keempat )

|  |  |
| --- | --- |
| Kriteria | Contoh Ayat |
| Ayat Judul | Bahkan juga, membeli barangan buatan Malaysia dapat memajukan industri tempatan.  |
| Ayat Huraian 1 | Sekiranya masyarakat tempatan sendiri tidak mengambil inisiatif untuk membeli barangan Malaysia, berkemungkinan besar pengusaha industri berkenaan akan *gulung tikar*.  |
| Ayat Huraian 2 | Tambahan pula, apabila industri tempatan tidak boleh beroperasi mengeluarkan barangan mereka, sudah pasti barangan keluaran negara luar terutama negara maju akan memonopoli pasaran tempatan.  |
| Ayat Huraian 3 | Apabila berlakunya situasi begini, sukar untuk industri Malaysia bertapak semula seperti sediakala. *Sudah terhantuk ..................................*  |
| Ayat Contoh | Antara contoh barangan buatan luar yang menguasai pasaran tempatan seperti kereta jenama Honda, Toyota dan Mitsubishi sedangkan syarikat pengeluar tempatan seperti Proton dan Perodua mengeluarkan kereta jenama Malaysia.  |
| Frasa Menarik | Oleh sebab itu, masyarakat Malaysia perlu bekerjasama *bagaikan aur dengan tebing* untuk memajukan industri kereta buatan Malaysia agar *kita boleh berdiri sama tinggi dan .....................................................**................................................................................* |
| Ayat Penegas | Konklusinya, kemajuan industri tempatan bergantung kepada sikap pengguna negara ini. Jika mereka mengutamakan barangan tempatan, sudah pasti industri tempatan akan berdaya saing seperti industri negara luar. |

Pembinaan isi perenggan penutup.

|  |  |
| --- | --- |
| Kriteria | Contoh Ayat |
| Kata Peyimpul | Intihanya, Kesimpulannya, Akhir kalam, Konklusinya, Tuntasnya,  |
| Ayat Cadangan | Masyarakat  sebagai pengguna, pengeluar barangan, dan kerajaan perlu saling bekerjasama untuk  memastikan barangan buatan Malaysia  diguna pakai oleh masyarakat dalam kehidupan seharian.  |
| Ayat Cadangan 1 | Masyarakat sebagai pengguna perlu mengutamakan barangan keluaran tempatan sebagai barangan pilihan utama  mereka semasa membuat pembelian.  |
| Ayat Cadangan 2 | Sementara itu, pihak pengeluar perlu sentiasa meningkatkan kualiti barangan keluaran mereka supaya mendapat kepercayaan daripada pihak pengguna.  |
| Ayat Cadangan 3 | Pihak kerajaan perlu mengambil tindakan drastik  melalui  Kementerian Pengguna membantu mempromosikan ..........................................................................................................................  |
| Ayat Harapan | Apabila semua pihak di atas bekerjasama bagaikan “aur dengan tebing “ sudah pasti barangan buatan Malaysia mampu menjadi barangan keutamaan dan kebanggaan negara.  |

SEMOGA ANDA FAHAM KAEDAH MENULIS KARANGAN YANG BAIK.